section_heading: Historiografski rad
paragraph_text: Nakon završenog studija radila je Državnom arhivu Zagreba (1960. – 1964.) i arhivu Instituta za historiju radničkog pokreta, a od 1966. godine, na poziv tadašnjeg ravnatelja Franje Tuđmana, postaje znanstvena djelatnica instituta. Bavila se radnim slojevima od 1918. do 1941. godine. Doktorirala je 1978. godine radnjom Položaj radničke klase sjeverne Hrvatske od 1918. do 1941. godine.